Návrh NARIADENIE RADY o rozdelení rybolovných možností na základe Dohody o partnerstve v sektore rybolovu medzi Európskym spoločenstvom a Kapverdskou republikou /* KOM/2011/0227 v konečnom znení - NLE 2011/0096*/





[pic] | EURÓPSKA KOMISIA | Brusel, 27.4.2011 KOM(2011) 227 v konečnom znení 2011/0096 (NLE) Návrh NARIADENIE RADY o rozdelení rybolovných možností na základe Dohody o partnerstve v sektore rybolovu medzi Európskym spoločenstvom a Kapverdskou republikou DÔVODOVÁ SPRÁVA Európska komisia na základe mandátu Rady[1] rokovala s Kapverdskou republikou s cieľom obnoviť protokol k Dohode o partnerstve v sektore rybolovu medzi Európskym spoločenstvom a Kapverdskou republikou z 19. decembra 2006. Po ukončení rokovaní bol dňa 22. decembra 2010 parafovaný nový protokol, ktorý sa vzťahuje na obdobie 3 rokov od 1 septembra 2011, keďže platnosť súčasného protokolu sa skončí 31. augusta 2011. Nový protokol k dohode o partnerstve bol oznámený Rade na schválenie jeho podpísania a predbežného uplatňovania. Rade a Parlamentu bol oznámený aj na účely jeho uzavretia. Pokiaľ ide o rybolovné možnosti, v rámci nového protokolu sa oprávnenie na rybolov udelí 28 plavidlám na lov tuniakov vlečnou sieťou, 35 plavidlám s lovnými šnúrami na lov na hladine a 11 plavidlám na lov udicami. V súlade so zmluvou je potrebné stanoviť spôsob rozdelenia rybolovných možností medzi členské štáty. Komisia na základe toho navrhuje, aby Rada toto nariadenie prijala. 2011/0096 (NLE) Návrh NARIADENIE RADY o rozdelení rybolovných možností na základe Dohody o partnerstve v sektore rybolovu medzi Európskym spoločenstvom a Kapverdskou republikou RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 43 ods. 3, so zreteľom na návrh Komisie, keďže: 1. Dňa 19. decembra 2006 Rada prijala nariadenie Rady (ES) č. 2027/2006 o uzavretí Dohody o partnerstve v sektore rybolovu medzi Európskym spoločenstvom a Kapverdskou republikou (ďalej len „dohoda o partnerstve“)[2]. 2. Nový protokol k dohode o partnerstve sa parafoval 22. decembra 2010. Týmto protokolom sa plavidlám Európskej únie udeľujú rybolovné možnosti vo vodách, v ktorých Kapverdy uplatňujú svoju suverenitu alebo právomoc v oblasti rybolovu. 3. Rada [...] prijala rozhodnutie XXX/2010[3] o podpísaní a predbežnom uplatňovaní nového protokolu. 4. Metóda rozdeľovania rybolovných možností medzi členské štáty by sa mala vymedziť na obdobie platnosti uvedeného protokolu. 5. V súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva[4] ak sa ukáže, že sa rybolovné možnosti udelené Únii na základe protokolu plne nevyužívajú, Komisia o tom informuje príslušné členské štáty. Ak členský štát do lehoty, ktorú má určiť Rada, neodpovie, považuje sa to za potvrdenie skutočnosti, že plavidlá príslušného členského štátu nevyužívajú v plnej miere svoje rybolovné možnosti v danom období. Táto lehota by sa mala stanoviť. 6. Vzhľadom na to, že platnosť súčasného protokolu sa skončí 31. augusta 2011, toto nariadenie by malo nadobudnúť účinnosť v prvý deň, ktorý nasleduje po dni jeho uverejnenia v Úradnom vestníku Európskej únie a mal by sa uplatňovať od 1. septembra 2011, PRIJALA TOTO NARIADENIE: Článok 1 7. Rybolovné možnosti stanovené v protokole k Dohode o partnerstve v sektore rybolovu medzi Európskym spoločenstvom a Kapverdskou republikou (ďalej len „protokol“) udelené plavidlám Európskej únie sú rozdelené takto: 8. plavidlá na lov tuniakov vlečnou sieťou Španielsko | 16 plavidiel | Francúzsko | 12 plavidiel | 9. plavidlá s lovnými šnúrami na lov na hladine: Španielsko | 26 plavidiel | Portugalsko | 9 plavidiel | 10. plavidlá na lov tuniakov udicami Španielsko | 7 plavidiel | Francúzsko | 4 plavidiel | 11. Nariadenie Rady (ES) č. 1006/2008 sa uplatňuje bez toho, aby tým bola dotknutá Dohoda o partnerstve v sektore rybolovu medzi Európskym spoločenstvom a Kapverdskou republikou. 12. Ak sa žiadosťami členských štátov o oprávnenie na rybolov uvedenými v odseku 1 nevyčerpajú všetky rybolovné možnosti ustanovené protokolom, Komisia zváži v súlade s článkom 10 nariadenia (ES) č. 1006/2008 žiadosti o oprávnenie na rybolov od akéhokoľvek iného členského štátu.Lehota uvedená v článku 10 ods. 1 uvedeného nariadenia sa stanovila na 10 pracovných dní. Článok 2 Toto nariadenie nadobúda účinnosť prvým dňom po jeho uverejnení v Úradnom vestníku Európskej únie . Uplatňuje sa od 1. septembra 2011. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda [1] Rozhodnutie č. 12600/10 z 27. septembra 2010. [2] Nariadenie Rady č. 2027/2006 z 19. decembra 2006, Ú. v. EÚ L 414, 30.12.2006, s. 1. [3] Ú. v. EÚ C …, …, s. …. [4] Ú. v. EÚ L 286, 29.10.2008, s. 33.